Diari Oficial de la Generalitat Valenciana


Sumari del DOGV 5795, del 30-06-2008 (2008/8048)

ORDE de 26 de maig de 2008, de la Conselleria d'Educació, per la qual es modifica l'Orde de 18 d'abril de 1996, per la qual es constituïx la Mesa de les Organitzacions de Pares/Mares d'Alumnes i Administració Educativa.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/05/26/(4)/dof/vci/html**

### Dades del document

Número de DOGV
:   5795

Data del DOGV
:   30-06-2008

Secció del DOGV
:   I. DISPOSICIONS GENERALS

Número del document
:   2008/8048


Data del document
:   26-05-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * alumnat
    * legislació
    * parentiu
    * organització administrativa
    * alumne

ORDE de 26 de maig de 2008, de la Conselleria d'Educació, per la qual es modifica l'Orde de 18 d'abril de 1996, per la qual es constituïx la Mesa de les Organitzacions de Pares/Mares d'Alumnes i Administració Educativa. [2008/8048]  
Per l'Orde de 18 d'abril de la Conselleria de Cultura, Educació i Ciència, es constituïx la Mesa de les organitzacions de Pares/Mares d'Alumnes i Administració Educativa, en la Conselleria de Cultura, Educació i Ciència, posteriorment modificada per les Ordes de 16 de febrer de 2000 (DOGV núm. 3699, de 01.03.2000) i 24 de setembre de 2001 (DOGV núm. 4106, de 15.10.2001).  
El Decret 7/2007, de 28 de juny, del Consell, determina les conselleries en què s'organitza l'administració de la Generalitat i dividix l'anterior conselleria de Cultura, Educació i Esport en la conselleria de Cultura i Esport i la conselleria d'Educació.  
Així mateix, el Decret 118/2007 de 27 de juliol, pel qual s'aprova el Reglament orgànic i funcional de la conselleria d'Educació, introduïx canvis en la distribució de funcions entre els centres directius del departament, i atribuïx a la Secretaria Autonòmica d'Educació la direcció, impuls i coordinació de les relacions institucionals amb altres entitats públiques o privades, així com el foment de la participació dels diferents sectors de la comunitat escolar en la vida dels centres docents i en els òrgans de representació de l'àmbit educatiu.   
A fi d'adequar la composició de la Mesa de Pares als citats reglaments, i fent ús de les facultats conferides en la disposició final primera del Decret 126/1986, de 20 d'octubre, del Consell, i en l'article 28 e) de la Llei 5/1983, de 30 de desembre, del Consell,   
ORDENE  
Únic   
Es modifiquen els apartats primer, tercer, quart en les lletres a) i b) i quint de l'Orde de la conselleria de Cultura, Educació i Ciència de 18 d'abril de 1996, que queden redactats de la manera següent:   
«Primer  
Constituir, com a òrgan col·legiat de participació de les associacions de pares d'alumnes, la Mesa de les Organitzacions de Pares d'Alumnes i de l'administració Educativa.  
Esta mesa serà anomenada Mesa de Pares, i no estarà integrada en l'estructura jeràrquica de la conselleria d'Educació.»  
«Tercer  
La Mesa de Pares tindrà com a objecte l'estudi, discussió i negociació, si escau, dels assumptes que afecten la comunitat educativa i de les propostes rellevants de disposicions normatives sobre ensenyament que elabore la conselleria d'Educació, i podrà proposar l'adopció de mesures sobre la millora de la qualitat de l'ensenyament i també fer un seguiment de la seua execució.»  
«Quart   
a) El secretari o secretària autonòmic d'Educació, o la persona en qui delegue, que la presidirà.   
b) Els directors generals de la conselleria d'Educació amb competència en matèria d'ensenyament, en les sessions en què es tracten qüestions del seu àmbit competencial.»   
«Quint   
Els representants de les confederacions comunicaran les persones designades per a representar-les en la Mesa de Pares al secretari o secretària autonòmic d'Educació, qui procedirà al seu nomenament. De la mateixa manera es procedirà per al cessament».   
DISPOSICIONS FINALS  
Primera. Aplicació de l'orde  
Es faculta la secretària autonòmica d'Educació per a dictar les resolucions i instruccions necessàries per a l'aplicació del que disposa esta orde.  
Segona. Entrada en vigor  
Esta orde entrará en vigor l'endemà de la publicació en el Diari Oficial de la Comunitat Valenciana.  
València, 26 de maig de 2008  
El conseller d'Educació,  
ALEJANDRO FONT DE MORA TURÓN


Còpia Permalink ELI